**Budapest Főváros XI. Kerület Újbuda Önkormányzata Képviselő-testülete**

30/2019. (X. 25.) önkormányzati rendelete

**a Képviselő-testület és szervei Szervezeti és Működési Szabályzatáról szóló**

**34/2014. (XII. 22.) XI.ÖK rendelet módosításáról**

Budapest Főváros XI. Kerület Újbuda Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §** A Képviselő-testület és szervei Szervezeti és Működési Szabályzatáról szóló 34/2014. (XII. 22.) XI.ÖK rendelet (a továbbiakban: SZMSZ) 3. §-a a következő (3) bekezdéssel egészül ki:

„(3) A helyi önkormányzati képviselők és polgármesterek általános választásának napjától a Képviselő-testület bizottságainak alakuló üléséig a Képviselő-testület által az egyes bizottságokra átruházott hatásköröket a Polgármester gyakorolja. A Polgármester a döntéseit határozatba foglalja. A bizottságok által korábban elfogadott irányelvek a a Polgármestert a döntéshozatal során nem kötik. A Polgármester a döntéseiről az érintett bizottság elnökét az alakuló ülést követő bizottsági ülésen írásban tájékoztatja.”

**2. §** Ez a rendelet a kihirdetését követő napon lép hatályba.

|  |  |
| --- | --- |
| **dr. László Imre**  **polgármester** | **Vargáné dr. Kremzner Zsuzsanna**  **jegyző** |